Mauritshuis
Mauritshuis ([ˈmʌurɪtsɦœys]) on kunstimuuseum Haagis Hollandis. Muuseumis asub kuninglik maalikogu, kokku 854 objekti 15.–17. sajandist, enamasti Hollandi kuldajastu maalikunst. Kogus leidub Johannes Vermeeri, Rembrandt van Rijni, Jan Steeni, Paulus Potteri, Frans Halsi, Jacob van Ruisdaeli, Hans Holbein noorema jt teoseid. Algul oli see 17. sajandil ehitatud hoone krahv Johan Maurits van Nassau-Siegeni residents. Praegu kuulub Mauritshuis Hollandi valitsusele ja on üks sajast tähtsamast pärandiobjektist riigis. Muuseumis käib 400 000 külastajat aastas, prints Willem V galeriis umbes 30 000 külastajat.